Document ID: 31996D0641

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1996 για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για την προσαρμογή του καθεστώτος εισαγωγής στην Κοινότητα πορτοκαλιών που κατάγονται και εισάγονται από την Αίγυπτο (96/641/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη φάση,
την πρόταση της Επιτροπής,
Εκτιμώντας:
ότι, στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, το καθεστώς εισαγωγής πορτοκαλιών τροποποιήθηκε 7
ότι αυτό το νέο καθεστώς μπορεί να έχει αρνητικές επιπτώσεις στις παραδοσιακές κοινοτικές εισαγωγές από την Αίγυπτο 7
ότι το άρθρο 22 της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου (1) προβλέπει ότι, αν τροποποιηθούν οι ισχύοντες κανόνες, η Κοινότητα μπορεί να τροποποιήσει το καθεστώς που καθορίζεται στη συμφωνία για τα σχετικά προϊόντα 7
ότι η Κοινότητα συμφώνησε με την Αραβική Δημοκρατία της Αιγύπτου ότι, εν αναμονή της σύναψης μιας νέας ευρωμεσογειακής συμφωνίας, το εν λόγω καθεστώς θα προσαρμοστεί μάσει μιας συμφωνίας υπό μορφήν ανταλλαγής επιστολών 7
ότι θα πρέπει να εγκριθεί τώρα η συμφωνία αυτή,
ΑΠΟΦΑΣΙΖΕΙ:
Άρθρο 1
Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για την προσαρμογή του καθεστώτος εισαγωγών στην Κοινότητα πορτοκαλιών που κατάγονται και εισάγονται από την Αίγυπτο, εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα (2).
Άρθρο 3
Εάν είναι απαραίτητο, η Επιτροπή θεσπίζει λεπτομερείς κανόνες για την εφαρμογή της συμφωνίας με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 (3).
Λουξεμβούργο, 28 Οκτωβρίου 1996.

Labels: 2
17
3
18
15